Riool tas plakkers se ‘menseregte’ aan sê DA – praag.co.za — 20 jaar jonk!
Riool tas plakkers se ‘menseregte’ aan sê DA
Verskeie swart gesinne in Ikageng, naby Potchefstroom in Noordwes, woon al maande lank kniediep in onverwerkte riool wat in en om hul huise loop.
Nou gaan ‘n wit raadslid van die DA hulle bystaan, want self doen die mense niks daaroor nie. Die Demokratiese Alliansie in Noordwes het Dinsdag aan OFM-nuus bevestig dat die party van voorneme is om ‘n klag teen die munisipale bestuurder by die Suid-Afrikaanse Menseregtekommissie, sowel as ‘n kriminele klag by die polisie, in te dien.
Die DA beskou dit as ‘n “ernstige menseregteskending”, en dat die situasie ernstige mediese implikasies inhou vir diegene wat gedwing word om onder hierdie omstandighede te leef.
“Ons het klagtes uit die gemeenskap ontvang – spesifiek Uitbreiding 11 in Ikageng – dat hulle al sedert Desember in riool sit. Die mense se huise is omring deur riool, as gevolg van rioolpype wat nie skoongemaak word nie. Hul klagtes val op dowe ore by die munisipaliteit. Hul kinders het al veluitslae; van hulle kan nie meer in hul huise leef nie; en ons het besluit om hierdie [saak] na die Menseregtekommissie te verwys,” sê die raadslid.
Skrywer praagGepubliseer op 8 Maart 2017 8 Maart 2017 Kategorieë Nuus, Suider-AfrikaSleutelwoord DA, menseregte, riool
Vorige Vorige artikel: Sweedse minister van integrasie lieg oor verkragtingsyfer
Volgende Volgende artikel: Geheimsinnige roof by OR Tambo waar miljoene verdwyn